cyanic-selkie/wikianc huggingface dataset:
Kyklooppi (sarjakuvahahmo)
Supervoimat
Tätä varten Kykloopilla on erityinen maski, jonka näkökentän linssi on valmistettu rubiinikvartsista. Tämä estää tahattoman säteen synnyn. Se muodostuu kahdesta pitkittäisestä linssistä jotka voivat vetäytyä sisäänpäin muuttaen kokoaan aina kahden sentin korkeuteen asti. Käännetty simpukankuori-mekaniikka on toteutettu kahdella miniatyyrisähkömoottorilla. Turvallisuustekijänä visiirissä on aina jousien toteuttama sulkeva voima. Maski itsessään on tehty korkealuokkaisesta muovista. Siinä on sormilla käytettävä varmuustoiminto kummallakin puolella maskia, ja normaali käyttö tapahtuu kummankin hanskan peukalossa olevalla mikrokytkimellä.
Animaatio
Seuraavan kerran Kyklooppi nähtiin vierailevana hahmona 1980-luvulla Spider-Man and His Amazing Friends -animaatiosarjassa. Hahmolle antoi äänensä kaksi eri näyttelijää. George DiCenzo oli jaksossa ”The X-Men Adventure” ja Neil Ross jaksossa ”A Firestar is Born”.
Kyklooppi oli ensimmäistä kertaa lähellä päästä vakiohahmoksi animaatiosarjaan vuonna 1989, mutta sarjaksi tarkoitettu Pryde of the X-Men jäi yhden jakson ihmeeksi. Tuolloin hahmon äänenä toimi Michael Bell.
X-Men
Sittemmin Kyklooppi kohtasi Ryhmä-X:n kanssa muun muassa Magneton, Tuhon ja Herra Pahuuden, joka muun muassa pilasi Kykloopin häät Jeanin kanssa. Herra Pahuus sieppasi kaksikon ja yritti luoda heidän DNA:lla uuden rodun. Ryhmä-X:n muut jäsenet onnistuivat kuitenkin pelastamaan heidät pinteestä.
Lohikäärmeen silmät
Juoni
Kuningas Rolandilla on kaksi poikaa, Peter ja Thomas. Peterillä vaikuttaa olevan loistava tulevaisuus edessään; hän on Delainin valtakunnan rakastettu prinssi ja kruununperijä. Sen sijaan Thomas tuntuu olevan Peteriä heikompi monessa asiassa - hänestä jopa tuntuu, että hänen isänsäkin rakastaa Peteriä enemmän kuin Thomasia.
Toteutumattomia suunnitelmis
Hulu suunnitteli vuonna 2019 tuottavansa kirjan pohjalta televisiosarjan, joka sekin peruuntui.
Suunnitelmatalous
Suunnitelmatalous, ääritapauksissa tunnetaan myös nimellä komentotalous, tarkoittaa talouden valtiojohtoista kehittämistä. Suunnitelmatalous on talousjärjestelmä, jossa tuotannon kehittäminen on alistettu tarkkaan, valtion ohjaamaan kokonaissuunnitelmaan, jolla ohjataan tuotantoa, kulutusta, tulonjakoa ja investointeja.
1920- ja 1930-luvuilla käytiin väittely, jossa pohdittiin onko markkinatalous tehokkaampi järjestelmä kuin suunnitelmatalous. Vastaus kulminoitui niin sanottuun laskentaongelmaan, eli siihen voiko keskussuunnitteluelin määrätä resurssien käytöstä tehokkaammin kuin markkinat. Ludwig von Mises julkaisi vuonna 1920 kirjoituksen Economic Calculation in the Socialist Commonwealth, jossa hän osoitti suunnitelmataloudessa hintainformaation puuttumisen johtavan tehottomuuteen ja laskentaongelman olevan ”liian vaikea” ratkaistavaksi. Merkittävimmän vasta-argumentin esitti Oskar Lange, joka osoitti suunnitteluelimen pystyvän käyttämään hintasignaaleja hyväkseen. Vielä 1960-luvulla länsimaissa pelättiin yleisesti myös asiantuntijoiden taholta, että Itä-Eurooppa menee talouskehityksessä ohi.
Esimerkkejä suunnitelmataloudesta
Suunnitelmataloutta sovelletaan etenkin kun valtio haluaa kohdistaa voimavaroja nopeasti tietyille aloille enemmän kuin kohdentuisi vapaaehtoisesti muun muassa yritystoiminnan kautta. Kapitalistisimmistakin maista jonkinasteisina esimerkkeinä on pidetty Japanin ja Etelä-Korean teollisuuspolitiikka.
Gary Suter
Gary Lee Suter (s. 24. kesäkuuta 1964 Madison, Wisconsin, Yhdysvallat) on entinen yhdysvaltalainen maajoukkuetason NHL-jääkiekkoilija. Suter pelasi puolustajana.
Kansallisvaltio
Suurin osa 1800-luvun jälkipuolella ja sen jälkeen Euroopassa perustetuista valtioista on kansallisvaltioita, tai ainakin pyrkii kansallisvaltion ihanteeseen. Monet kansallisvaltiot on perustettu yhdistämällä valtioita kansallisuusrajan sisällä (esim. Saksa ja Italia perustettiin näin) tai hajottamalla monikansallisia valtioita kansallisvaltioiksi (esim. Suomen ja Baltian maiden irrottautuminen Venäjästä). Kansallisvaltio valtiotyyppinä liittyy ajatukseen kansojen itsemääräämisoikeudesta.
Luke Evangelista
Luke Evangelista (s. 21. helmikuuta 2002 Toronto, Ontario, Kanada) on kanadalainen jääkiekkoilija. Evangelista edustaa NHL-joukkue Nashville Predatorsia. Predators varasi hänet toisella kierroksella 42. varausvuorolla vuoden 2020 varaustilaisuudessa. Ennen Predatorsin organisaatioon siirtymistä Evangelista edusti OHL-joukkue London Knightsia. Hänen pelipaikkansa on oikea laitahyökkääjä ja hänen kätisyytensä on oikea. Evangelista on pelannut urallaan 49 NHL:n runkosarjan ottelua. Näissä otteluissa hän on tehnyt yhdeksän maalia ja 32 syöttöä eli yhteensä 41 tehopistettä. Tilastot päivitetty 10. kesäkuuta 2023.
Kreikan NUTS-aluejako
Aluejakoa on muutettu viime vuosina usein. Aiemmin Kreikan NUTS-koodi oli NUTS:GR ja ylimmän tason eli NUTS 1 -alueet koodeiltaan GR1–GR4. Vuodesta 2011 Kreikan NUTS-koodi on ollut NUTS:EL. Tämän jälkeen NUTS 1 -alueet olivat vuoteen 2013 saakka koodeiltaan EL1–EL4, vuodesta 2013 lähtien EL3–EL6.
Varrenvesi
Maantietoa
Järven pinta-ala on 8,7 hehtaaria, se on 950 metriä pitkä ja 200 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 242 400 kuutiometriä. Sen keskisyvyys on 2,8 metriä ja suurin syvyys on 6,6 metriä. Sen rantaviivan pituus on 2,0 kilometriä.
Joukkotiedotusväline
Joukkotiedotusvälineet Suomessa
Suomessa huomattava osa merkittävistä joukkotiedotusvälineistä kuuluu media-alan suurille toimijoille Sanomalle, Alma Medialle, Yleisradiolle ja MTV:lle.
Kansainvälisten uutisten uutisvalikoimaan vaikuttaa merkittävästi STT, jonka suurin lehtiomistaja on Sanoma, joka kustantaa muun muassa Helsingin Sanomat -päivälehteä. Näin ollen kansainvälisten uutisten osalta lehdistön Reutersilta tuleva uutisvirta on STT:n toimittamaa. Sen sijaan kotimaisissa aiheissa voi olla erilaisia painotuksia eri toimijoilla.
Sosiaalinen verkostoanalyysi
Verkostoanalyysia perinteisesti soveltaviin tieteenaloihin kuuluvat sosiologia, sosiaalipsykologia ja viestinnän tutkimus. Viime aikoina menetelmän suosio on kasvanut myös politiikan tutkimuksessa, organisaatio- ja johtamistutkimuksessa sekä liiketaloustieteissä. Tutkijat käyttävät verkoston käsitettä monissa merkityksissä. Sillä voidaan tarkoittaa kielikuvaa, menetelmää ja joskus myös teoriaa tai sen osaa. Verkoston kielikuvallinen käyttötapa esittää verkostot sosiaalisen yhteistoiminnan tuloksina, jotka hyödyttävän siihen osallistuvia yksilöitä ja ryhmiä. Menetelmänä verkostot kuvaavat kaikkea tutkimusta, joka tarkastelee toimijoiden välisten suhteiden rakenteita, olivatpa nämä suhteet ja toimijat mitä tahansa. Käytetyimpiä mittareita ovat olleet verkoston jäsenten keskinäistä asemaa kuvaavat keskeisyysmittarit.
Toimijoita verkostossa kuvataan termillä solmu, piste tai aktori (’node’, ’point’,’actor').Tarkastelun kohteena voi olla toimija (yksittäinen solmu), dyadi (kahden toimijan muodostama pari), triadi (kolme toimijaa), alaryhmä tai globaali verkosto. Toimijaa tarkastellessa mielenkiinnon kohteena voi olla solmun yhteyksien määrä. Dyadissa  mielenkiinto  kohdistuu  esim. toimijoiden  välisten  suhteiden vastavuoroisuuteen. Viestijöiden suhteita toisiinsa kutsutaan linkiksi, siteeksi, kaareksi tai yhteydeksi (’link’, ’tie’,’arc’ ja ’connection’) suhteen ominaisuuksien mukaan. Sosiaalisen verkoston analyysissa suhteet voivat olla esim. sukulaisuutta, tavaranvaihtoa, resurssien tai tuen virtausta, vuorovaikutuksellista käyttäytymistä, jäsenyyttä tai tunneperäistä arviointia. Yhteys voi olla suunnattu tai suuntaamaton. Suunnatussa yhteydessä yhteydellä on erotettavissa lähettäjä ja vastaanottaja. Toinen yhteyden tärkeä ominaisuus on yhteyden voimakkuus. Voimakkuus voi olla dikotominen (yhteys on joko olemassa tai puuttuva) tai se voi olla arvotettu. Yhteyden arvo kuvaa suhteen voimakkuutta, intensiteettiä tai tiheyttä.
Bat Masterson
thumb|Bat Masterson vuonna [[1879]]
Ura
Bat Mastersonin ensimmäinen tunnettu aseellinen taistelu tapahtui Sweetwaterissa, Teksasissa vuonna 1876. Taistelun syynä oli mustasukkaisuus. Masterson sai kohtaamisessa luodin lantioonsa, jonka seurauksena Bat joutui käyttämään kävelysauvaa loppuelämänsä.
John Norum
Norum asui Tukholmassa koko lapsuutensa. Hän alkoi soittaa kitaraa 10-vuotiaana. Hänen opeteltua Deep Purplen Strange Kind of Womanin, hän päätti että hänestä tulee isona rocktähti. Vuonna 1979 Norum liittyi 14-vuotiaana Eddie Meduzan The Roaring Cadillacs -yhtyeeseen.
Diskografia
Soololevyt
Sigfox
Sigfox on 868 megahertsin radiotaajuudella toimiva esineiden internetiä varten suunniteltu tietoliikenneverkko, joka on suunniteltu pienten datamäärien välittämiseen esimerkiksi paikannuslaitteista sekä palovaroittimien, murtohälyttimien, vesivuotovahtien ja lämpömittareiden sensoreista. Sigfox-verkkoon kytketty laite saa siirtää enintään 12 tavua dataa kymmenen minuutin välein ja 140 kertaa vuorokaudessa. Takaisin päin saa siirtää vain kahdeksan tavua. Esimerkiksi GPS-paikannuskoordinaattien siirtämiseen kuluu kuusi tavua ja lämpötilalukema vie kaksi tavua.
Pyhän Kolminaisuuden kirkko (Helsinki)
Kun tuomiokirkon rakennushanke venähti eri syistä, yksityiset helsinkiläiset ortodoksit ilmoittivat sijoittavansa oman kirkkonsa rakentamiseen tarvittavat rahat. Tämä vauhditti päätöksentekoa ja rakentamista olennaisesti, ja näin ortodoksinen kirkko valmistui jopa kolmekymmentä vuotta alkuperäistä suunnitelmaa aiemmin. Itse asiassa tuomiokirkon rakentaminen alkoi vasta kolme vuotta Pyhän Kolminaisuuden kirkon valmistumisen jälkeen ja kesti lopulta vuoteen 1852.
Luettelo Ilmapumpun tähdistön tähdistä
Luettelo Ilmapumpun tähdistön tähdistä:
Nadiem Amiri
Nadiem Amiri (s. 27. lokakuuta 1996 Ludwigshafen am Rhein, Saksa) on saksalainen jalkapalloilija. Pelipaikaltaan hän on hyökkäävä keskikenttäpelaaja. Amiri edustaa Bundesliigassa pelaavaa Bayer 04 Leverkusenia.
Amiri oli mukana alle 21-vuotiaiden EM-kultaa voittaneessa Saksan maajoukkueessa Puolassa 2017. Vuonna 2019 hän saavutti samassa ikäluokassa EM-hopeaa ja teki turnauksen välierässä kaksi maalia sekä loppuottelussa yhden. Saksan A-majoukkueessa Amiri pelasi ensimmäisen kerran loka-marraskuussa 2019 ystävyysottelussa Argentiinaa sekä EM-karsintaotteluissa Viroa ja Pohjois-Irlantia vastaan.
Thorbjörn Kramer
Kramerin vanhemmat olivat Cornelius Joachim Kramer ja Beda Alfrida Rosalie Hammarstrand ja puoliso vuodesta 1919 Maria Gustava Tengström (k. 1971). Kramer kävi kuusi luokkaa lyseota Turussa ja suoritti yliperämiehen tutkinnon Turun merikoulussa 1900, merikapteenin ja höyrylaivan päällikön tutkinnon hän suoritti 1904. Hän purjehti eri tehtävissä suomalaisissa, englantilaisissa, norjalaisissa ja venäläisissä laivoissa ja työskenteli päällystössä Boren aluksissa 1904–1918. Kramer oli Boren konttoripäällikkö 1918–1920 ja toimitusjohtaja 1920–1943, samoin kuin yhtiön johtokunnan jäsen. Kramerin johdossa Bore laajensi toimintaansa Itämereltä valtameriliikenteen harjoittajaksi. Hän halusi kasvattaa yhtiön matkustajaliikennettä ajatellen vuodeksi 1940 suunniteltuja Helsingin olympialaisia. Sota-aika esti nämä suunnitelmat, Boren alukset hoitivat talvisodan aikana Ruotsin liikennettä ja purjehtivat jatkosodan aikana Itämerellä. Kramer itse jäi eläkkeelle Boren toimitusjohtajan tehtävästä sota-aikana 1943, merenkulkuneuvoksen arvon hän sai seuraavana vuonna.
Säätiö (Suomi)
Säätiöiden tyyppejä
Epäitsenäinen säätiö (myös omakatteinen rahasto) on varallisuutta, jonka joku on luovuttanut toiselle käytettäväksi määrättyyn tarkoitukseen ja hoidettavaksi erillään saajan muista varoista. Säätiölaki ei koske epäitsenäistä säätiötä. Sitä ei rekisteröidä eikä se ole oikeushenkilö, vaan saaja hoitaa varoja omissa nimissään. Epäitsenäisen säätiön kaltainen on myös määrätarkoituksessa käytettävä rahasto.
Säätiön tarkoitus
Säätiöistä erotetaan myös pääoma- eli sijoitussäätiöt ja toiminnalliset eli laitossäätiöt. Sijoitussäätiölle on tyypillistä apurahojen jako. Laitossäätiöllä tarkoitetaan säätiötä, joka ylläpitää jotain laitosta kuten sairaalaa tai huoltolaitosta, urheilutaloa, oppilaitosta, teatteria tai muuta taidelaitosta.
Loop-mediated Isothermal Amplification
LAMP on isoterminen nukleiinihappojen monistustekniikka. Toisin kuin polymeraasiketjureaktiotekniikassa (PCR), jossa reaktio suoritetaan vuorottelevien lämpötilavaiheiden tai syklien avulla, isoterminen monistus suoritetaan vakiolämpötilassa, eikä siihen tarvita lämpösykleriä.
Rajoitukset
LAMP:n moninkertaistamismenetelmät eivät ole yhtä kehittyneitä kuin PCR:n. Koska LAMP:ssä on enemmän alukkeita kohdetta kohti, alukkeen ja alukkeen vuorovaikutusten todennäköisyys kasvaa multipleksoitujen kohdesarjojen osalta. LAMP:n tuote on sarja kohdealueen konkatomeereja, jotka muodostavat geelille tyypillisen "tikapuut" tai kaistakuvion, eikä yhtä ainoaa kaistaa kuten PCR:ssä. Vaikka tämä ei ole ongelma, kun LAMP:llä havaitaan yksittäisiä kohteita, "perinteiset" (päätepisteen) multipleksi-PCR-sovellukset, joissa kohteen identiteetti vahvistetaan geelillä olevan kaistan koon perusteella, eivät ole toteutettavissa LAMP:n avulla. LAMP:n multipleksointi on saavutettu valitsemalla kohdealue, jossa on restriktiokohta, ja digestoimalla se ennen geelillä ajoa siten, että jokainen tuote tuottaa erikokoisen fragmentin, mutta tämä lähestymistapa lisää monimutkaisuutta koesuunnitelmaan ja protokollaan.
Kate Bosworth
Ura
Bosworthilla on heterokromia eli eri­väriset silmät, hänen näytellessään se peitetään yleensä piilolinsseillä.
Santarmi
Vatikaanivaltiolla on oma santarmilaitos joka vastaa maan turvallisuudesta yhdessä Sveitsiläiskaartin kanssa.
Viiru ja Pesonen
Viiru ja Pesonen nikkarinverstaassa
Viiru ja Pesonen nikkarinverstaassa on peli jossa pelataan erilaisia pelejä Pesosen verstaassa löytääkseen paloja aarrekarttaan joka paljastaa aarteen olinpaikan.
Pettson och Findus: Höndans och Kattcirkus
Viiru ja Pesonen -pelit on valmistanut Gammafon.
Greenhouse A.C.
Greenhouse AC esiintyi aktiivisesti koko 1990-luvun Suomessa ja muualla Euroopassa. Yhtye esiintyi Suomen lisäksi Ruotsissa, Norjassa, Tanskassa, Saksassa, Hollannissa, Englannissa, Ranskassa ja Tšekissä. 2000-luvulla yhtye on tehnyt muutaman lyhyen kiertueen sekä keikkaillut silloin tällöin erityistilaisuuksissa Rovaniemellä, kuten Down by the Kemijoki-festivaalin hautajaisissa, ja Kirjastorokin 20-vuotiskonsertissa.
Resident Evil 2 (vuoden 2019 videopeli)
Hahmot ja maailma
Pelin alkuasetelmassa pelattavat päähahmot ovat Leon S. Kennedy ja Claire Redfield, joille Resident Evil 2 on tarinallinen ensiesiintyminen, eikä heillä ole osuutta edellisen pelin tapahtumiin. Hiljalleen Leon ja Claire alkavat kuitenkin saada selville tapahtumien syitä ja löytävät epidemian yhteyksiä Umbrella-biolääkeyhtiöön. Zombien lisäksi Leonin ja Clairen henkeä uhkaa voimakas T-00, Umbrellan bioase, joka on lähetetty kaupunkiin tuhoamaan eloonjääneet. Ensiesiintymisensä tekee myös salaperäinen Ada Wong, joka alun yhteistyöhaluttomuuden jälkeen alkaa syventää suhdettaan Leoniin ja joka pelisarjan edetessä aletaan tuntea femme fatalena. Poliisiasemalla työskentelevä Marvin on yksi harvoista eloonjääneistä, ja hän kannustaa päähenkilöitä etsimään pakotietä. Vanhempansa kadottanut Sherry Birkin on nuori tyttö, joka piileskelee yksin kaupungin kauhuilta, kunnes hän alkaa saada turvaa tapaamaltaan Clairelta. Sekä Adalla että Sherryllä on päätarinan aikana omat lyhyehköt osuutensa, jolloin heistä tulee pelattavia hahmoja. Tarinan antagonisti on tohtori William Birkin, joka virukselle altistuttuaan on alkanut mutatoitua ja raivata kaiken tieltään. Tämän vaimo Annette on osa Ada Wongin suorittamaa onnettomuustutkintaa, ja yhteenotot hahmojen välillä muodostuvat väistämättömiksi. Poliisipäällikkö Irons on voimakassanainen konna, jolta Claire joutuu suojelemaan Sherryä.
Julkaisu
Pelistä julkaistiin 11. tammikuuta 2019 1-Shot Demo -niminen esittely, jota pystyi pelaamaan vain puoli tuntia. Demoa ladattiin yli kolme miljoonaa kertaa. Lopullinen peli julkaistiin 25. tammikuuta Microsoft Windowsille, PlayStation 4:lle ja Xbox Onelle. Pelistä julkaistiin myös Deluxe Edition -erikoisversio, joka sisältää pelihahmoille erilaisia asukokonaisuuksia, pelisarjasta tutun hahmon Albert Weskerin käyttämän Samurai Edge -pistoolin pelissä käytettäväksi käsiaseeksi sekä Soundtrack Swap -ominaisuuden, joka vaihtaa pelissä kuultavan ääniraidan alkuperäisen Resident Evil 2:n kappaleisiin. PlayStation 4:lle ja Xbox Onelle julkaistu, noin 200 dollarin arvoinen Collector’s Edition tarjosi Deluxe Edition -sisällön lisäksi myös Leon S. Kennedy -figuurin, taidekirjan, digitaalisen ääniraidan sekä julisteen.
Vastaanotto
Muropaketin Henrik Savonen kuvaili peliä ”täydelliseksi esimerkiksi siitä, kuinka videopelien uusioversioita tulisi toteuttaa”. Game Revolutionin James Faulkner kehui pelin vangitsevan alkuperäisen trilogian tunnelman ja ottaneen mukaan hyviä ominaisuuksia myös myöhemmistä Resident Evil -peleistä. Game Revolutionin lisäksi myös USgamer listasi Resident Evil 2:n pelisarjansa parhaaksi osaksi. Tilt kutsui peliä täysosumaksi, joka ei ole panostanut pelkkään ulkoasuun vaan onnistunut luomaan ”täysin uudenlaisen pelin tutulla tarinalla”.
Jenni Väänänen
Ura
Väänänen tuli tunnetuksi missinä ja mallina tyttönimellään Dahlman. Hän kävi mallikoulun 14-vuotiaana ja alkoi kierrellä mallikilpailuja 16 vuoden ikäisenä, jolloin voitti myös ensimmäisen kilpailunsa, Vuoden morsian -tittelin (1996). Vuonna 1998 Väänänen oli Miss Turku. Hän osallistui moniin Miss Suomen ja Suomen Neidon osakilpailuihin sijoittuen vuonna 2000 Suvi Miinalan ensimmäiseksi perintöprinsessaksi. Samana vuonna hän oli kolmas Miss Queen of the Year -kilpailussa ja hänet kruunattiin ensimmäiseksi Miss Skandinavia 2001 -kilpailussa Suvi Miinalan sijoittuessa toiseksi.
Pii ja Poju
Suomenkielinen ääni
Tunnuslaulu: Raili Raitala, Saana Norra & Hanna Mönkäre
Elaine Thompson-Herah
Rio de Janeiron olympialaisissa 2016 Thompson voitti kultaa 100 metrillä ajalla 10,71 ja 200 metrillä ajalla 21,78 sekä sai hopeaa pikaviestistä. Hän voitti World Relays -kilpailuissa 2017 kultaa 4 × 200 metrin viestissä. Lontoon MM-kilpailuissa 2017 hän oli 100 metrillä viides. Hän sijoittui 60 metrillä neljänneksi Birminghamin MM-hallikilpailuissa 2018. Saman vuoden Gold Coastin Kansainyhteisön kisoissa hän sai pikaviestissä hopeaa ja oli 200 metrillä neljäs.
Henkilökohtaiset ennätykset
Sisäradoilla
Natalia Tena
Tena syntyi Lontoossa espanjalaisille vanhemmille, joten hän oppi sujuvasti sekä englannin että espanjan kielen. Hän osoittautui varhain myös musikaalisesti lahjakkaaksi.
Etenemisviive
Tietoliikenteessä
Etenemisviipeellä tarkoitetaan tietokoneverkoissa aikaa, joka lähetteen (signaalin) päältä kestää kulkea lähettimestä vastaanottimeen. Se voidaan laskea yhteyden pituuden ja etenemisnopeuden suhteena tietylle väliaineelle.
Keräkaali
Keräkaalilla on kookkaat lehdet, ja osa, joka syödään, on yhteen kiertyneiden nuorten lehtien muodostama kasvin keskiosa eli päätesilmu.
Jillian Camarena-Williams
Jillian Mary "Jill" Camarena-Williams (s. 2. maaliskuuta 1982 Vallejo, Kalifornia) on yhdysvaltalainen kuulantyöntäjä. 177 senttimetriä pitkä ja 111 kilogrammaa painava Camarena-Williams edustaa New York Athletics Clubia. Hän pitää hallussaan Yhdysvaltain sisäratojen ennätystä.
Camarena-Williams kärähti klomifeenin käytöstä vuonna 2013. Hän sai kuuden kuukauden pituisen kilpailukiellon. Camarena-Williamsin mukaan hän oli käyttänyt ainetta hedelmällisyyshoitoihin. Hän sai lapsen vuonna 2014.
Johannes Haapasalo
Elämä ja työt
Haapasalo palkittiin vuonna 1953 Pro Finlandia -mitalilla ja 1965 professorin arvonimellä. Viimeiset vuotensa hän asui Mikkelissä ja lahjoitti 1963 hallussaan olleet teokset – noin kolmesataa veistosta ja yli tuhat luonnosta – Mikkelin kaupungille. Niiden ympärille avattiin vuonna 1970 Johannes Haapasalon museo, josta kehittyi nykyinen Mikkelin taidemuseo.
Bilineaarinen interpolaatio
Yksikkökolmiossa: bilineaarisesti
Yksikkökolmion sisäpisteen (x, y) interpoloitua arvoa merkitään tässä f(x, y). Merkitään kolmion kärkien tunnetut funktion arvot f(0, 0) = f00,f(0, 1) = f01 ja f(1, 0) = f10. Kohtisuorilla sivuilla suoritetut lineaarit interpoloinnit tuottavat arvot f(a, 0) = fa0 ja f(0, b) = f0b seuraavasti
Suorakulmiossa: bilineaarisesti
Aluksi interpoloidaan lineaarisesti x-akselin suuntaan. Kohdassa x, ylä- ja alasivulla, sijaitsevat pisteet R1 = (x, y1) ja R2 = (x, y2). Näihin pisteisiin interpoloidaan arvot f(x, y1) = fx1 ja f(x,  y2) = fx2 Viimeisessä vaiheessa interpoloidaan lineaarisesti pisteen P = (x, y) arvo f(x, y)
Kaukopalvelu
Kaukopalvelutoiminta on Suomessa viime vuosina vähentynyt. Vuonna 2010 Suomen tieteelliset kirjastot lähettivät noin 55 000 kaukolainaa ja 27 000 jäljennettä ; 1980-luvulla vuosittaisten toimitusten määrä lähenteli 300 000:ta. Tämä ei kuitenkaan ole kansainvälinen trendi.
Rautatientori
Lähikorttelit
Kaisaniemenkadun kulmaa hallitsee pohjoispuolella entinen Nokian pääkonttoritalo Mikonlinna ja eteläpuolella Osuuspankkitalona toimineet Mikonkatu 11–13 ja Yliopistonkadun kulmassa Mikonkatu 9, joka rakennettiin vuonna 1929 Atlas-pankin pääkonttoriksi. Atlas-pankki joutui muun muassa kiinteistösijoitustensa vuoksi kuitenkin vararikon partaalle, ja se yhdistettiin jo vuoden 1929 lopussa Helsingin Osakepankkiin. Sen jälkeen pankkisalissa toimi vuosikymmeniä elokuvateatteri Rea. 1970-luvulla sali muutettiin Helsingin Osakepankin tietokonesaliksi ja 1990 rakennusliike Hakan asuntomyymäläksi. Vuonna 1994 salissa avattiin ravintola Planet Hollywood Helsinki, jonka avajaisissa nähtiin muun muassa Renny Harlin, Geena Davis, Bruce Willis ja Sylvester Stallone. Tila on nykyisinkin ravintolana.
Tuomet
Tuomet, myös kirsikat ja luumut , (Prunus) on ruusukasveihin (Rosaceae) kuuluva kasvisuku. Se sisältää muiden muassa tuomet, kirsikat, luumut, mantelit ja aprikoosit. Suvun kaikilla kasvilajeilla on hedelmänä luumarja.
Dominique Janicaud
Dominique Janicaud (1937–2002) oli ranskalainen filosofi. Hän teki akateemisen uransa Nizzan yliopistossa ja julkaisi alaltaan useita teoksia.
Rachel Carson
Äänetön kevät
Kansainvälisesti tunnustettuna tutkijana Carson sai apua kuuluisilta biologeilta, kemisteiltä, patologeilta ja entomologeilta. Äänetön kevät oli yksityiskohtainen kasvinsuojeluaineiden (kuten dieldriini, toksafeeni, heptakloori ja DDT) liikakäytön historia.
Kuolema ja kunnianosoitukset
Suomalaisen tähtitieteilijän Yrjö Väisälän vuonna 1938 löytämä pikkuplaneetta 6572 Carson on nimetty Rachel Carsonin mukaan.
Bates Motel
Bates Motel voi tarkoittaa seuraavia:
Prowl
The Transformers
Prowl toimii Optimuksen oikeana kätenä, yhdessä Jazzin kanssa. Elokuvassa The Transformers: The Movie Prowl on alussa mukana äänettömässä sivuroolissa. Decepticonien hyökätessä Autobottien sukkulaan, Decepticon Scavenger ampuu Prowlia suoraan kaulaan, tappaen tämän.
Vähä-Vesanka
Vähä-Vesanka on Keski-Suomessa Jyväskylässä Vesangan kylän lähellä sijaitseva järvi.
Maantietoa
Järven pinta-ala on 102 hehtaaria eli 1,0 neliökilometriä, se on 2,4 kilometriä pitkä ja 750 metriä leveä. Sillä on yksi saari, jonka pinta-ala on 0,02 hehtaaria. Järvi on luodattu ja siitä on julkaistu syvyyskartat. Järven tilavuudeksi on saatu 2,4 miljoonaa kuutiometriä eli 0,0024 kuutiokilometriä. Sen keskisyvyys on 2,4 metriä ja suurin syvyys on 15,7 metriä. Sen rantaviivan pituus on 10,5 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Muuratjärven valuma-alueella (14.28), jonka Vesankajärven valuma-alueeseen (14.286) se kuuluu. Järven vedenpinnan korkeus on 145,5 metriä mpy.
Työttömyys
Työttömyys tarkoittaa kansantaloustieteessä ilmiötä, jossa osa työvoimasta on vailla työtä. Taloustieteen mukaan on olemassa pääasiassa kahdenlaista työttömyyttä: suhdannetyöttömyyttä ja rakenteellista työttömyyttä. Muitakin työttömyyden lajeja on, mutta ne ovat harvinaisempia.
Työttömien määrä ja tilastointi Suomessa
Työttömyyttä mitataan tavallisesti työttömyysasteella, joka on työttömien osuus työvoimasta. Virallinen työttömyysaste lasketaan 15–74-vuotiaiden työttömien prosenttiosuutena saman ikäisestä työvoimasta. Toinen yleinen mittari on työllisyysaste, joka on 15–64-vuotiaiden työllisten osuus samanikäisestä väestöstä. Työvoimaosuus on taas 15–74-vuotiaista työvoimaan kuuluvien osuus. Nämä mittarit kuvaavat työllisyystilannetta eri näkökulmista. Työllisyysaste on toisinaan huono, koska se ei ota huomioon esimerkiksi eläkeläisten, kotiäitien, opiskelijoiden, asevelvollisten ja vankilassa olevien osuutta. Näillä on merkitystä erityisesti maiden välisessä vertailussa.
Massatyöttömyys eli joukkotyöttömyys
Termi massatyöttömyys otettiin käyttöön 1930-luvun laman aikana, jolloin ensi kertaa oli esimerkiksi Saksassa yli viisi miljoonaa työtöntä. Vuonna 2005 Saksassa muutettiin työttömyyden määritelmää (mm. työllisyyskoulutuksessa olevat lasketaan nyt työttömiksi) siten, että työttömien määrä nousi viiden miljoonan ihmisen tasolle. Saksassa työttömyys on kuitenkin merkittävästi pienempi ongelma nyt, koska saksalaisia on enemmän ja kansantalous on paljon suurempi kuin 1930-luvulla.
Tanskan malli
TT:n Johannes Koroma on myös vaatinut ammattiliitoilta Tanskan kaltaisia alhaisia (1 %) nelivuotisia palkankorotuksia ja yrityskohtaiset lisiä, joita yritykset maksavat harkintansa mukaan. Näin palkat voitaisiin sovittaa työpaikkojen tuottavuuden mukaisiksi. Suomessa ammattiliitot ovat vastustaneet tällaista. Tanskassa myös parlamentilla on valta lopettaa lakot.
Työttömyyden syyt
Työttömyys pitkittyy etenkin varakkaimmilla työttömillä sen vuoksi, että he eivät hae ensimmäiseen löytämäänsä vapaaseen työpaikkaan, vaan odottavat mieluummin, että löytävät työn, josta maksettava palkka olisi lähellä heidän entisestä työstään saamaa palkkaa. Olennaista on, että työ vastaa koulutusta. On todennäköisesti usein niin, ettei henkilö ole kiinnostunut mistä työstä tahansa mitä hänelle tarjotaan tai ehdotetaan. Varsinkin korkeakoulutettu työntekijä. Barack Obaman apulaistalousministerinä toiminut professori Alan Krueger ja Andreas Mueller (2014) huomasivat pitkittäistutkimuksessaan, että etenkin ne työttömät, joilla oli säästöjä, eivät suostuneet ottamaan vastaan sellaista työtä, jota pitivät liian matalasti palkattuna. Palkka, jolla nämä työttömät olivat valmiita vastaanottamaan työtä laski 0,05–0,14 prosenttia viikossa.
Työkyvyttömien tilastoinnin aiheuttama tilastoharha
Raija Kerättären vuonna 2016 julkaistusta väitöskirjasta kävi ilmi, että Oulun, Raahen ja Kainuun pitkäaikaistyöttömien ylivoimaisesti yleisimmät työkykyä heikentävät sairausryhmät olivat psykiatriset ja neurologiset sairaudet. Yleisimmät psykiatriset sairaudet olivat mielialahäiriöt sekä kehitysvammaisuus ja autismikirjon kaltaiset kehitykselliset häiriöt. Vain 10 prosenttia tutkituista kärsi alkoholismista. Yksikään tutkituista mielenterveyden häiriöitä sairastavista ei saanut hoitoa, eivätkä tutkitut kehitysvammaiset olleet saaneet edes diagnoosia.
Työn taloustieteen mukaan käytännössä on kuitenkin useita syitä, miksi työmarkkinat ovat varsin epätäydellisesti kilpaillut. Työmarkkinat ovat paikallisia, niillä on rajallinen määrä työnantajia ja työntekijöiden liikkuvuus on rajallista. Näin ollen työnantajien asema markkinoilla saattaa olla monopsoninen.
Lump-of-labour-virhekäsitys
Työvoima
Työttömyys Suomessa
Humanistisen ja luonnontieteellisen koulutuksen saaneet työllistyivät muiden alojen koulutuksen saaneita huonommin vuonna 2016. Terveys- ja sosiaalialan koulutuksen saaneet työllistyivät parhaiten. Kaikkein huonommin työllistyivät ne, joilla ei ollut minkään alan ammatillista koulutusta.
Alueelliset erot
Suurista kaupungeista vaikeimmin työttömyydestä kärsivät 1990-luvun laman jälkeen savupiipputeollisuuteen tukeutuneet Pori, Jyväskylä ja Lahti. Näissä kaupungeissa työttömyys oli tämän jälkeen hyvin pitkään korkealla tasolla. Porissa oli pahimmillaan 1990-luvun alussa joka neljäs työvoimaan kuuluva ilman työtä. Työttömyystilanne on kuitenkin parantunut Porissa merkittävästi 2010-luvun loppuun mennessä, työttömien määrän ollessa toukokuussa 2018 lähellä valtion keskiarvoa. Myös Jyväskylässä työttömyystilanne on parantunut lähelle valtion keskiarvoa loppuvuoteen 2018 mennessä.
Työttömyys tulevaisuudessa
Tulevaisuudessa teknologisen kehityksen, esimerkiksi tietotekniikan, automaation, robotiikan, robottiautojen, 3D-tulostamisen ja ohjelmistokehityksen ennustetaan vievän paljon lisää työpaikkoja erityisesti tehtaista ja muista työläisaloilta, mutta myös korkeammin koulutetuilta toimistotyöpaikkojen aloilta, kuten pankeista, vakuutusyhtiöistä, kirjanpidosta ja tilintarkastuksesta.
Malminkartano
Koulutus
Alueen suurin koulutuslaitos on AEL alueen pohjoisosissa (Kaarnatie 4). Koulutuslaitoksen yhteydessä toimii myös hotelli. Malminkartanossa on kaksi ala-asteen koulua: Pihkapuiston ala-aste pohjoisosassa sekä Malminkartanon ala-aste eteläosassa. Apollon yhteiskoulussa toimivat sekä yläaste että lukio.
Muut ulkoilualueet
Muita eteläosissa sijaitsevia puistoja ovat Arentipuisto sekä Von Glanin puisto. Pohjoisosissa on kolme puistoa: Kartanonmetsä, Pihkapuisto ja Kaarnapuisto.
Päätiet
Alueen päätienä toimii Konalasta Vihdintieltä (seututie ) kohti Vantaan Kaivokselaa kulkeva Malminkartanontie, joka johtaa Hämeenlinnanväylälle eli valtatielle. Alueen päätienä eteläosia kiertää Kartanonkaari, josta erkanevat asuinkadut kaaren sisään. Alueen pohjoisosan päätieverkon muodostavat radan itäpuolella Myyrmäkeen johtava Korutie ja radan länsipuolella Naapuripellontie.
Julian Lincoln Simon
Julian Simon kirjoitti useita kirjoja ja artikkeleita, lähinnä taloudesta. Hänet tunnetaan parhaitan väestönkasvua, luonnonvaroja ja maahanmuuttoa koskevista töistään. Simonin mukaan ihmisen nerokkuus, korvikkeiden kehittäminen ja tekninen edistys ovat johtaneet ja johtavat siihen, että väestönkasvusta huolimatta luonnonvaroista saadaan kestävää taloudellista hyötyä.
Ajatukset
Simon haastoi uskomuksen Malthusin katastrofiin - siihen, että väestönkasvu olisi taloudellisesti haitallista, että luonnonvarat olisivat loppumassa. Simonin mukaan väestön runsaus mahdollistaa niukkuuden ja ympäristöongelmien ratkaisun, koska ihmiset ja markkinat innovoivat. Nobel-palkitut taloustieteilijät Friedrich Hayek ja Milton Friedman ylistivät Simonia, jälkimmäinen esipuheessaan The Ultimate Resource II -kirjalle (1998).
Paul R. Ehrlich - ensimmäinen veto
Simon haastoi Paul Ehrlichin vedonlyöntiin vuonna 1980 metallien hintakehityksestä kymmenen vuoden aikana. Hän vieläpä antoi vastustajiensa valita metallit. Ympäristötaloustieteilijät Ehrlich, John Harte ja John Holdren valitsivat viisi metallia, joiden hintojen he arvioivat kaikkein varmimmin nousevan niukkuuden ja loppuunkulutuksen vuoksi. Ehrlich kutsui vetoa "loistavaksi tarjoukseksi", jonka hän halusi hyväksyä "ennen kuin muut ahneet ihmiset ehtivät ennen minua".
Paul R. Ehrlich - ehdotettu toinen vedonlyönti
Vuonna 1995 Simon haastoi Ehrlichin uuteen vedonlyöntiin. Ehrlich kieltäytyi ja ehdotti tilalle vedonlyöntiä 15 mittarilla, joiden hän sanoi mittaavan ihmisten hyvinvointia. Ehrlich ei antanut haastetun valita aseita vaan esitti mittareita, kuten typpioksidin määrä ilmakehässä, jotka eivät suoraan kerro ihmisten hyvinvoinnistä, eikä suostunut poistamaan Simonin mielestä vääriä mittareita vedosta, ja siksi Simon ei suostunut vetoon.
Tšekki yleisurheilun sisäratojen maailmanmestaruuskilpailuissa 2008
Tšekki osallistui Valencian sisäratojen MM-kisoihin 2008. Joukkue julkistettiin 26. helmikuuta 2008.
Chrysler Royal
Moottorit
Royalin moottorit ovat 6-sylinterisiä sivuventtiilimoottoreita.
Joshua Bassett
Elämäkerta
Tammikuussa 2021 Bassett joutui sairaalaan septisen shokin ja sydämen vajaatoiminnan vuoksi.
Pakkovalta
Sekä valtio että muut tahot käyttävät pakkovaltaa poliittisiin tarkoituksiin. Pakkovaltaa (lähinnä erityisessä poliittisessa merkityksessä) vastustavat anarkistit, liberaalit, marxistit sekä pasifistit. Joka tapauksessa pakkovalta on yksi perinteisimpiä motivointikeinoja, ja sitä käytetään jatkuvasti siihen tarkoitukseen. Muuhun kuin lakien valvomiseen rangaistusten keinoin perustuvia yhteiskuntia ei ole toteutettu, lukuun ottamatta lyhytikäistä anarkistien valtaa osissa Espanjaa sisällissodan aikana. Vaihtoehtona pakkovallalle on siten ollut mielivalta, joka on harjoitettu feodalismin aikana ja muun muassa Afganistanin sisällissodan jälkeen 1992–1996 ja Somaliassa diktaattori Siad Barren hallituksen kaaduttua. Tällöin hallinnassa ovat erilaiset lähinnä rosvojoukoiksi luokiteltavat ryhmät.
Heinkel
Historia
Vuodesta 1935 tehdas kehitti nesterakettimoottoreita. Tehdas kehitti Heinkel He 176 -rakettikoneen, jossa oli Hellmuth Walterin kehittämä rakettimoottori. Sen ensilento tapahtui 20. kesäkuuta 1939 Peenemündessä.
Sodan aikana Ernst Heinkel joutui yhä enemmän sivuun yhtiönsä hoitamisesta. Hän ei ollut sodan allakaan suosiossa, koska halusi tehdä hävittäjälentokoneita, mutta ilmailuministeriön mukaan yhtiön piti tehdä vain pommikoneita.
Venäläiset joukot saapuivat Rostockiin 1. toukokuuta 1945. Tehtaan toiminta päättyi Saksan itäosassa. Yhtiön toiminta oli pysähdyksissä myös Saksan länsiosassa.
thumb|Heinkel thumb|Heinkel Tourist
Vuodesta 1959 vuoteen 1965 Heinkel liittyi osaksi Entwicklungsring Süd GmbH eli EWR-allianssia, johon tulivat mukaan myös Messerschmitt ja Bölkow. Yhtiö kehitti pystysuoraan nousevan EWR VJ 101 -hävittäjälentokoneen, joka jäi prototyyppiasteelle.
Organopalladiumyhdisteet
thumb|250px|Syklopentadienyyliallyylipalladium on esimerkki organopalladiumyhdisteestä Organopalladiumyhdisteet ovat organometalliyhdisteitä, joissa on kovalenttinen sidos palladiumin ja hiilen välillä. Organopalladiumyhdisteet ovat tärkeitä katalyytteinä ja niitä esiintyy välivaiheina useissa orgaanisen kemian reaktioissa.
Santa Tuomi
Santa Tuomi sekä hänen puolisonsa Arvi Tuomi esiintyvät vuonna 1943 valmistuneessa elokuvassa Miehen kunnia.
Friedrich Pollock
pienoiskuva|Friedrich Pollock vuonna 1923. Friedrich Pollock (22. toukokuuta 1894 Freiburg – 16. joulukuuta 1970 Montagnola, Ticino, Sveitsi) oli marxilaisuuteen suuntautunut taloustieteilijä ja filosofi. Pollock syntyi työläisperheeseen Freiburgiin Saksassa Baden-Württembergin osavaltiossa ja kuoli Ticinossa Sveitsissä.
ExpressBus
Historia
Projekti aloitettiin vuonna 1991, kun pikavuorojen matkustajamäärät olivat laskusuunnassa; mallia sille haettiin Norjasta NOR-WAY Express Coaches -järjestelmästä. Projektin alkaessa siihen osallistui 48 linja-autoyritystä yhteensä 230 linja-autolla. ExpressBus-järjestelmän piirissä oli sen ensimmäisenä toimintavuonna 70 pikavuororeittiä ja 46 linja-autoasemaa sekä noin 850 linja-autonkuljettajaa, autoemäntää ja linja-autoasemien työntekijää.
Liikennoitsijät
Nykyiset EB-liikennöitsijät ovat:
Aikaisempia EB-liikennöitsijöitä: thumb|300px|[[Pohjolan Liikenne|Pohjolan Liikenteen ExpressBus saapumassa Helsingin Kampin joukkoliikenneterminaaliin.]]
Johannes Messenius
thumb|[[Oulun tuomiokirkko|Oulun tuomiokirkossa oleva Johannes Messeniuksen muotokuva. Maalannut todennäköisesti vuonna 1611 Cornelius Arendtz.]] Johannes Messenius (synt. Johannes Jönsson, heinäkuu 1579 tai 1580 Södra Freberga - 8. marraskuuta 1636 Oulu) oli ruotsalainen kirjailija, dramaatikko ja historioitsija. Hänet tunnetaan erityisesti postuumisti julkaistusta Skandinavian historiastaan Scondia illustrata. Hänen poikansa oli historioitsija Arnold Johan Messenius.
Messenius Suomi-kuvan rakentajana
Ajan historiankirjoituksen tarkoituksena oli korostaa oman valtakunnan arvoa tekemällä sen eri osia, luonnonvaroja, rikkauksia, väestöä ja historiaa tunnetuksi. Tämä oli Messeniuksenkin lähtökohtana. Hän kertoi palauttavansa mieleen kansojen vaellukset ja vaiheet vuodesta 156 jälkeen vedenpaisumuksen. Kronikka päättyy vuoteen 1628. Etenkin esihistoriallista aikaa koskeva jakso etenee ajallisesti suurin hyppäyksin ja säännölliset, jokavuotiset merkinnät alkavat vasta vuodesta 1549.
Suomen historiallisia tapahtumia Messenius kuvaa niukasti verrattuna naapureihin Liivinmaahan ja Kuurinmaahan. Ongelmana oli lähteiden vähyys. Suomen historian tärkeimpiä lähteitä olivat kirkolliset kronikat, kuten Palmskiöldin katkelma ja Juustenin piispainkronikka. Messeniuksen merkinnät kertovat näiden lähteiden pohjalta etupäässä uusien piispain virkaanastujaisista. Messenius kuvaa Suomeen houkutellun ruotsalaisia virkamiehiä, mutta monet näistä kieltäytyivät. Maa oli Ruotsille lähinnä veronkantoalue, hiippakunta ja toisinaan myös sotaisa taistelukenttä.
Šamšad Abdullajev
Šamšad Majitovitš Abdullajev (ven. Шамшад Маджитович Абдуллаев); (1. marraskuuta 1957 Fergana, Uzbekistanin SNT, Neuvostoliitto) on uzbekistanilainen runoilija.
1990-luku
Lähdettyään Zvezda Vostokista Šamšad Abdullajev alkoi julkaista runouttaan Uzbekistanin ulkopuolella, erityisesti Venäjällä. Hänen runojaan julkaistiin useissa riippumattomissa venäläisissä kirjallisuuslehdissä, kuten pietarilainen Mitin kausilehti (ven. Митин журнал) ja Jekaterinburgissa sijaitseva Ural Novije (ven. Урал Новые). Vuonna 1997 Abdullajev julkaisi runokokoelman Hidas kesä (ven. Медленное лето), joka sai Venäjällä kriitikoiden suosion. Samana vuonna Abdullajevin runoja julkaistiin myös venäläis-suomalaisessa antologiassa Kuka puhuu (ven. Кто говорит; Atena Kaustannus Oy Jyväskylä, 1997; koonnut Jukka Mallinen). Abdullajevin runot on suomentanut Riina Katajavuori. Nämä kaksi kokoelmaa toivat Abdullajeville Znamia-palkinnon, jonka samanniminen venäläinen kirjallisuuslehti jakoi vuonna 1998.
Hömötiaiset
Hömötiaiset (Poecile) on tiaisten heimoon kuuluva suku. Useimmissa luokitteluissa sitä pidettiin aiemmin tiaisten (Parus) alasukuna, mutta nykyisin se luetaan useimmiten omaksi suvukseen.
Luettelo Suomussalmen julkisista taideteoksista ja muistomerkeistä
Luettelo Suomussalmen julkisista taideteoksista ja muistomerkeistä sisältää Suomussalmen kunnassa olevat pysyvät patsaat, muistomerkit ja muistolaatat.
Dole
Nähtävyyksiä
Kunnan nähtävyyksiä on Louis Pasteurin syntymäkoti, missä voi tutustua tunnetun tutkijan elämään ja työhön. Kollegiaalinen kirkko Collégiale Notre-Dame de Dole on peräisin 1500-luvulta. Se on arkkitehtuuriltaan sekoitus gotiikkaa ja renessanssia. Kirkon kellotorniin on 255 porrasta ja sinne on mahdollista kiivetä kesäisin. 1600-luvulta peräisin oleva entinen sairaala Hôtel-Dieu de Dole on nykyään kaupungin virastotalo ja kirjasto.
Elaine Morgan
Evoluutiota käsitteleviä Morganin teoksia ovat The Descent of Woman (suom. Naisen esihistoria), The Aquatic Ape, The Scars of Evolution (suom.  Evoluution arvet), The Descent of the Child, The Aquatic Ape Hypothesis ja The Naked Darwinist (2008), jossa hän käsittelee vesiapinateorian vastaanottoa akateemisessa kirjallisuudessa. Muita hänen teoksiaan ovat Falling Apart ja Pinker's List.
Rui Silva
Rui Silva (s. 3. elokuuta 1977 Santarém) on portugalilainen kestävyysjuoksija.
Silva aloitti kansainvälisen kilpauransa vuonna 1996, jolloin hän sijoittui yleisurheilun nuorten MM-kilpailuissa 1 500 metrin juoksussa kuudenneksi ajalla 3.41,81. Vuonna 1998 hän voitti samalla matkalla sisäratojen Euroopan mestaruuden. Budapestin ulkoratojen EM-kisoissa hän oli toinen ja Yleisurheilun maailmancupissa samoin toinen ajalla 3.40,95. 1999 Maebashin sisäratojen MM-kisoissa hän sijoittui viidenneksi 1 500 metrillä ajalla 3.34,99. Samana vuonna hän voitti alle 23-vuotiaiden Euroopan mestaruuden sekä osallistui Sevillan MM-kilpailuihin, joissa hän karsiutui välierissä. Vuonna 2000 Silva osallistui Vilamouran maastojuoksun MM-kisoihin ollen lyhyellä matkalla 24:s sekä Sydneyn olympialaisiin, joissa hän karsiutui alkuerissä.
Silva voitti MM-kultaa Lissabonin sisäratojen MM-kisoissa 2001 1 500 metrillä ajalla 3.51,06 ja sijoittui samana vuonna 1 500 metrillä seitsemänneksi Edmontonin ulkoratojen MM-kisoissa. Vuonna 2002 Silva voitti sisäratojen Euroopan mestaruuden 1 500 metrillä ajalla 3.49,93. Münchenin ulkoratojen EM-kisoissa hän voitti samalla matkalla pronssia ja sijoittui syyskuussa IAAF:n GP-finaalissa kahdeksanneksi. Birminghamin sisäratojen MM-kisoissa 2003 hän karsiutui 1 500 metrin alkuerissä. Pariisin ulkoratojen MM-kisoissa hän oli viides ajalla 3.33,68 ja IAAF:n yleisurheilufinaalissa neljäs.
Metafora
Yleistä
Filosofiassa metaforateoriasta käyty keskustelu käynnistyi Max Blackin kirjasta Models and Metaphors. Huomiota on kiinnitetty tapaan, jolla metaforat ohjaavat ajatteluamme. Esimerkiksi "elämä on olemassaolon taistelua" johtaa erilaisiin elämäntulkintoihin kuin metafora "elämä on seikkailu". Suomalaisista filosofeista erityisesti Jaakko Hintikka on tutkinut metaforaa.
Tieteellisessä ajattelussa metaforalla on ainakin kaksi keskeistä tehtävää. Ensiksi metaforien avulla luodaan uutta tieteellistä käsitteistöä, joiden avulla tutkimuksen kohteena olevasta ilmiöstä voidaan ylipäänsä puhua. Toinen metaforan tehtävä on uusien tutkimuskohteiden luominen. Tuolloin lähdealuetta koskeva väite muunnetaan kohdealuetta koskevaksi hypoteesiksi. Esimerkiksi, kun väitetään, että ”ihmismieli on tietokone”, voidaan kääntää tietokoneen toimintaa koskevat väitteet ihmismielen toimintaa koskeviksi hypoteeseiksi. Tietoa ja tiedettä voidaan siis pyrkiä hahmottamaan hyvinkin erilaisten metaforien avulla. Erityyppiset metaforat tuottavat erilaisia näkemyksiä siitä, millainen asia tieto on. Tieto ja tiede ovat hyvin laajoja ja moniulotteisia käsitteitä, jolloin tarvitaan erityyppisiä metaforia, joiden avulla pystymme saamaan tarpeeksi rikkaan käsityksen siitä, mitä tieto ja tiede lopulta ovat.
Otterböten asuinpaikka
Löytömateriaalin tulkinta
Kenneth Gustavsson teetti keramiikan sirpaleista analyysit ja ne viittaavat siihen, ettei astioita tehty Kökarissa tai edes Ahvenanmaalla. Hän huomasi, että keramiikan savimateriaali muistuttaa mineraalikoostumukseltaan eniten Puolan rannikolla ja Bornholmissa käytettyä savea. Astioiden tekotapa on yhdistetty Itämeren etelärannikolla vaikuttaneen Lausitzin kulttuurin traditioon valmistaa keramiikkaa, jotka myös elivät Puolassa ja Bornholmilla. Hän huomautti, että paras Otterböten keramiikan vastineet on löydetty Oder-joen suun asuinpaikkojen keramiikasta. Henrik Asplund huomauttaa, että tämän tyyppinen keramiikka on tätäkin laajemmin levittäytynyt. Vastaavanlaista keramiikkaa on löydetty myös Tanskan saarilta, Ruotsin Hallandista ja Latviasta. Lisäksi astioiden seinämistä löytyy viljelykasvien kasvinosien ja siementen palaneita jäänteitä. Jäänteet kuuluvat tavanomaisille viljalajikkeille kuten ohralle, kauralle, yksijyvävehnälle, vehnälle, emmervehnälle, spelttille ja hirssille. Näiden lisäksi löytyi muitakin kasvien kasvinosien jälkiä. Tämä osoittaa, että keramiikan valmistajat kuuluivat viljelyväestöön eikä metsästäjä-keräilijä-väestöön.
Paulin Pomodimo
Pomodimo sai 26. heinäkuuta 2003 nimityksen Banguin arkkipiispaksi, jona hän toimi, kunnes erosi 26. toukokuuta 2009.
Eliel Saarinen
Itsenäinen ura Suomessa
Eliel Saarinen avioitui liikekumppanin sisaren, kuvanveistäjä Loja Geselliuksen kanssa. Hvitträskin erämaa-ateljeesta muodostui nopeasti käsityöläisten ja arkkitehtien keskus, jossa vierailivat muun muassa venäläinen kirjailija Maksim Gorki, kriitikko Julius Meier-Graefe, marsalkka Carl Gustaf Emil Mannerheim ja säveltäjä Jean Sibelius.
Storytel
Storytel-kirjapalvelu toimii kuten Spotify tai monet muut digitaaliset suoratoistopalvelut. Kirjat voi striimata suoraan sovelluksessa tai ladata offline-tilaan, jolloin palvelua voi käyttää myös ilman internet-yhteyttä. Palvelun normaalihinta on 16,99 euroa kuukaudessa ja saatavilla on myös tilausvaihtoehto perheille. Storytelin valikoimasta löytyy kirjallisuutta suomeksi, ruotsiksi, englanniksi, venäjäksi, espanjaksi ja italiaksi. Yli 200 000 tuotteen valikoimaan kuuluu kirjojen lisäksi podcasteja, kielten oppimateriaaleja ja ääniartikkeleja. Storytel julkaisee myös itse suoraan kuunneltaviksi kirjoitettuja Storytel Original -äänikirjasarjoja sekä podcasteja.
Ella Marie Hætta Isaksen
Isaksen on toiminut aktivistina norjalaisessa Natur og Ungdom -ympäristöliikkeessä ja kevättalvella 2023 hän oli järjestämässä suurta mielenosoitusta Fosenin tuulivoimalahanketta vastaan Oslossa. Korkein oikeus oli lokakuussa 2021 antanut tuomion, jonka mukaan tuulivoimalahanke loukkaa saamelaisten poronhoitajien ihmisoikeuksia. Mielenosoitukset järjestettiin sen johdosta, että tuomion langettamisesta oli kulunut 500 päivää. Støren hallitus taipui lopulta esittämään anteeksipyynnön poronhoitajille. Lopullista ratkaisua asiaan ei kuitenkaan tuolloin saatu, sillä hallitus ei katsonut tuomion edellyttävän jo rakennettujen voimaloiden purkamista, mitä aktivistit vaativat.
Alkemia
Etymologia
Suomen kieleen sana alkemia on tullut latinan sanasta alchimia, joka juontuu arabian sanasta al-kīmiyā. Se puolestaan tulee kreikan sanasta khymeía, jonka merkitys liittyy metallien käsittelyyn tai lääkkeiden valmistukseen. Samaa alkuperää on myös sana kemia, jossa on vain jätetty pois alussa oleva arabian artikkeli al.
Välineet ja menetelmät
Keskiajan alkemistit tarvitsivat työssään lukuisia ainesosia, joita sekoittamalla he tavoittelivat materian muutosta. Yleisiä ainesosia olivat metallit, epämetallit ja mineraalit, kuten rikki, elohopea, lyijy, kulta ja hopea, sekä tietyt orgaaniset ainesosat, kuten virtsa, kananmunat ja ihmisveri. Ainesosat sekoitettiin erilaisiin savisiin tai lasisiin astioihin ja kuumennettiin uunissa. Valmistusohjeet saatiin laajasta alkemistisesta kirjallisuudesta tai henkilökohtaiselta opettajalta. Alkemistit tekivät runsaasti itsekin muistiinpanoja kokeiluistaan ja vaihtoivat tietoa keskenään.
Alkemia tieteenä
thumb|[[Joseph Wright: Alkemisti löytää fosforin. Alkemistit tulivat löytäneeksi alkuaineita ja yhdisteitä yrittäessään valmistaa viisasten kiveä.]] Alkemiaa on totuttu pitämään taikauskona ja epätieteellisenä toimintana sekä nykyisen kemian vastakohtana. Alkemian monet perusväitteet ovatkin nykytiedon vastaisia, ja alkemistien tavoite luoda kultaa kemiallisin keinoin ei voinut onnistua. Myöhäis­keski­ajan alkemistit olettivat kaikkien metallien muodostuneen elohopean ja rikin höyryistä. Kulta ja muut vanhastaan tunnetut metallit tunnistettiinkin alkuaineiksi vasta 1700- ja 1800-lukujen taitteessa.
Jalometalli
Eri lähteissä ja tilanteissa on kuitenkin eroja siinä, mitkä kaikki alkuaineet luetaan jaloiksi metalleiksi. Yleisesti jalometalleja ovat kaikki platinaryhmän metallit sekä muutama muu ryhmän ympärillä jaksollisessa järjestelmässä oleva metalli. Jalometalleiksi voidaan siis lukea noin kymmenkunta alkuainetta: hopea (Ag), iridium (Ir), kulta (Au), osmium (Os), palladium (Pd), platina (Pt), rodium (Rh) ja rutenium (Ru) sekä toisinaan edellisten lisäksi myös elohopea (Hg), kupari (Cu) ja renium (Re).
Jalometallien leimaamista koskevassa lainsäädännössä jalometalleilla tarkoitetaan kultaa, hopeaa, platinaa ja palladiumia.
Jalometallien sijainti jaksollisessa järjestelmässä:
Rakastunut Shakespeare
Rakastunut Shakespeare oli vuoden 1999 Oscar-gaalan suurin menestyjä. Se sai seitsemän palkintoa, muun muassa paras elokuva, paras naispääosa (Paltrow) ja paras naissivuosa (Judi Dench). Lisäksi elokuva sai useita muita palkintoja, kuten kolme BAFTA:a ja Golden Globea.
Teatterisovitus
Vuonna 2014 Lontoon Noël Coward Theatressa sai ensi-iltansa Rakastuneesta Shakespearesta tehty teatterisovitus. Sen on käsikirjoittanut Lee Hall.
Golden Globet
Ehdokkaana:
11 foot 8 Bridge
Lukuisista varoitusmerkeistä ja -laitteista huolimatta siltaan törmäsi kuorma-auto keskimäärin kerran kuukaudessa ennen korotusta; korotuksen jälkeen törmäykset ovat harventuneet. Läheisessä toimistossa työskentelevä Jürgen Henn on asentanut videokameran tallentamaan törmäyksiä. Huhtikuusta 2008 lähtien hän on kuvannut toista sataa törmäystä ja ladannut ne YouTubeen.
The Last Day Before the First
The Last Day Before the First on Bloodpitin kolmas studioalbumi, joka julkaistiin 13. toukokuuta 2009.